Kadaka kivi
Kadaka kivi on rändrahn Läänemaal Lääne-Nigula vallas Hindaste külas. Kivi geograafilised koordinaadid on 59° 8′ 22″ N, 23° 49′ 19″ E . Kivi on rabakivigraniidist. ivi on püstiste külgede ja tasase laega rahn. Idaküljel on 1,3–1,5 m kõrgusel 0,5 m sügavune aste. Redelita pole kivile tõusta võimalik. Kivist umbes 200 m kirdesse jääb Läänemaa Suursoo maastikukaitseala ja umbes 1200 m loodesse jääb Hindaste järv (samuti Läänemaa Suursoo maastikukaitsealal). Kivist umbes 600 m kagusse jääb Sarapiku kivi, mida kutsutakse ka Kadaka kiviks. Kadaka kivile on kehtestatud piiranguvöönd 50 m (0,78 ha). Kadaka kivi keskkonnaregistri kood on KLO4001272.